proxectonos/corpus_dominio_legal_administrativo_tmp huggingface dataset:
RESOLUCIÓN do 9 de xaneiro de 2025, da Secretaría Xeral Técnica da Consellería de Cultura, Lingua e Xuventude, pola que se lles dá publicidade aos convenios de colaboración subscritos no terceiro cuadrimestre do ano 2024.
Consellería de Cultura, Lingua e Xuventude — III. Outras disposicións — 24/01/2025

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para darlle cumprimento a esa obriga,
Primeiro. Dar publicidade á relación dos convenios subscritos pola Consellería de Cultura, Lingua e Xuventude, nos meses de setembro, outubro, novembro e decembro de 2024, que se incorpora como anexo I a esta resolución.
Segundo. Así mesmo, dar publicidade aos convenios pendentes de publicar subscritos no segundo cuadrimestre do ano 2024 pola Consellería de Cultura, Lingua e Xuventude, que se incorpora como anexo II a esta resolución.
Santiago de Compostela, 9 de xaneiro de 2025
RESOLUCIÓN do 16 de xaneiro de 2025 pola que se ordena a publicación do Acordo do Consello da Xunta de Galicia, do 27 de decembro de 2024, polo que se aproba a modificación da relación de postos de traballo da Administración xeral e de Administración especial da Administración xeral da Comunidade Autónoma de Galicia.
Consellería de Facenda e Administración Pública — III. Outras disposicións — 24/01/2025

A presente modificación da relación de postos de traballo da Administración xeral e de Administración especial da Administración xeral da Comunidade Autónoma de Galicia xustifícase pola necesidade de axustala, maiormente, á creación e modificación de postos derivados da execución de sentenzas xudiciais firmes de recoñecemento de situacións de persoal laboral indefinido non fixo, en concordancia coa natureza funcionarial ou laboral en relación coas funcións asignadas nas correspondentes sentenzas xudiciais firmes, e adscribir aos postos o persoal afectado.
Está xustificada tamén pola necesidade de atender os compromisos derivados da Lei 20/2021, do 28 de decembro, de medidas urxentes para a redución da temporalidade no emprego público (BOE número 312, do 29 de decembro).
Cómpre destacar que os postos afectados por esta modificación se crean nas relacións de postos de traballo vixentes, actualmente en proceso de adaptación aos cambios efectuados polos recentes cambios de decretos de estrutura.
En consecuencia, consultadas as organizacións sindicais presentes na Mesa de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 27 de decembro de 2024, adoptou o seguinte
Primeiro. Aprobar a modificación da relación de postos de traballo da Administración xeral e de Administración especial da Administración xeral da Comunidade Autónoma de Galicia, nos termos que se sinalan no anexo deste acordo.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 27 de decembro de 2024, relativo á aprobación da modificación da relación de postos de traballo da Administración xeral e de Administración especial da Administración xeral da Comunidade Autónoma de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG número 16, do 24 de xaneiro), dispoño que se publique no
Diario Oficial de Galicia
como anexo desta resolución.
EXTRACTO da Orde do 20 de decembro de 2024 pola que se establecen as bases reguladoras das axudas para fomentar a adopción de animais domésticos de compañía abandonados acollidos nos centros de recollida autorizados da Comunidade Autónoma de Galicia, e se procede á súa convocatoria para o ano 2025 (código de procedemento MT811C).
Consellería de Medio Ambiente e Cambio Climático — III. Outras disposicións — 24/01/2025

BDNS (Identif.): 810265.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (https://www.pap.hacienda.gob.es/bdnstrans/inicio).
Primeiro.
Beneficiarias
Poderán ser beneficiarias destas axudas as persoas físicas que acrediten a adopción dun animal doméstico de compañía abandonado que proveña dalgún dos centros de recollida autorizados da Comunidade Autónoma de Galicia, ademais de se cumpriren con respecto ao animal obxecto de adopción os requisitos establecidos no artigo 24.2 da Lei 4/2017, do 3 de outubro.
Segundo.
Obxecto
Establecer as bases reguladoras dunha liña de axudas destinadas a fomentar a adopción de animais domésticos de compañía abandonados acollidos nos centros de recollida autorizados da Comunidade Autónoma de Galicia, así como efectuar a súa convocatoria para o ano 2025 (código de procedemento MT811C).
Terceiro.
Bases reguladoras e convocatoria
Orde do 20 de decembro de 2024 pola que se establecen as bases reguladoras das axudas para fomentar a adopción de animais domésticos de compañía abandonados acollidos nos centros de recollida autorizados da Comunidade Autónoma de Galicia, e se procede á súa convocatoria para o ano 2025 (código de procedemento MT811C).
Cuarto.
Contía
O importe asignado é de corenta mil euros (40.000 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto.
Prazo de presentación de solicitudes
O prazo de presentación das solicitudes será desde o día seguinte ao de publicación desta orde no
Diario Oficial de Galicia
ata o 30 de setembro de 2025.
Sexto.
Outros datos
Serán actuacións subvencionables ao abeiro desta orde os custos derivados da identificación, esterilización, desparasitación e vacinación, segundo proceda, que o propio centro de recollida ou un centro veterinario colaborador deste poida repercutir sobre quen adopte un animal doméstico de compañía abandonado acollido nun dos centros de recollida autorizados na Comunidade Autónoma de Galicia no período comprendido desde o 1 de outubro de 2024 ata o 30 de setembro de 2025, ambos incluídos.
Santiago de Compostela, 20 de decembro de 2024
EXTRACTO da Resolución do 30 de decembro de 2024 pola que se aproban as bases reguladoras das axudas financiadas ao abeiro do plan Camiña rural para o período 2025-2026 e se convocan as correspondentes ao ano 2025, mediante tramitación anticipada de gasto (código de procedemento MR701E).
Axencia Galega de Desenvolvemento Rural — III. Outras disposicións — 29/01/2025

BDNS (Identif.): 810547.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob. es/bdnstrans/index).
Primeiro. Entidades beneficiarias
Todos os concellos de Galicia que cumpran os seguintes requisitos:
a) Ter remitido ao Consello de Contas as contas do último exercicio orzamentario a que legalmente estean obrigados antes do vencemento do prazo de presentación da solicitude da axuda.
b) Estar ao día no cumprimento das súas obrigas tributarias e fronte á Seguridade Social e non ter pendente de pagamento ningunha outra débeda coa Administración pública de Galicia.
c) Non poderán ter a condición de beneficiarios os concellos que estean incursos nalgunha das prohibicións establecidas no artigo 10.2 e 3 da Lei 9/2007, do 13 de xuño, de subvencións de Galicia.
Segundo. Obxecto
O obxecto é establecer as normas de xestión do procedemento para a concesión das axudas que se concedan ao abeiro do plan Camiña rural para o período 2025-2026.
Terceiro. Bases reguladoras
Resolución do 30 de decembro de 2024 pola que se aproban as bases reguladoras das axudas financiadas ao abeiro do plan Camiña rural para o período 2025-2026 e se convocan as correspondentes ao ano 2025, mediante tramitación anticipada de gasto (código de procedemento MR701E).
Cuarto. Contía
A dotación máxima para financiar estas axudas ascende a 19.498.875 euros, que se financiarán con cargo á partida orzamentaria 15-A1-712A-760.0 (código de proxecto 2016-0008) dos orzamentos da Axencia Galega de Desenvolvemento Rural, coa seguinte distribución por anualidades:
2025: 9.499.451,92 €.
2026: 9.999.423,08 €.
A convocatoria finánciase con fondos propios da Comunidade Autónoma de Galicia.
Quinto. Prazo de presentación de solicitudes
O prazo para presentar as solicitudes será dun (1) mes, contado a partir do día seguinte ao da publicación da resolución da convocatoria no Diario Oficial de Galicia.
Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte.
Sexto. Outros datos
A concesión de axudas tramitarase en réxime de concorrencia non competitiva.
A axuda financiará o 100 % dos gastos subvencionables, ata o límite da axuda pública concedida a cada concello.
Santiago de Compostela, 30 de decembro de 2024
EXTRACTO da Resolución do 26 de decembro de 2024 pola que se aproban as bases reguladoras das subvencións para proxectos de investimento en actividades empresariais non agrícolas e se anuncia a convocatoria para o ano 2025, mediante tramitación anticipada de gasto (código de procedemento MR708A).
Axencia Galega de Desenvolvemento Rural — III. Outras disposicións — 29/01/2025

BDNS (Identif.): 811048.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob. es/bdnstrans/index).
Primeiro. Persoas beneficiarias
a) Pequenas empresas situadas en zonas rurais. Para estes efectos, a definición de pequena empresa é a que resulta do Regulamento (UE) nº 651/2014, do 17 de xuño, polo que se declaran determinadas categorías de axudas compatibles co mercado interior, en aplicación dos artigos 107 e 108 do Tratado de funcionamento da Unión Europea (TFUE).
b) Persoas físicas que residan nunha zona rural.
Segundo. Obxecto
Regular o procedemento de concesión das axudas que xestionará a Axencia Galega de Desenvolvemento Rural para proxectos de investimento en actividades empresariais non agrícolas, mediante tramitación anticipada de gasto, destinadas á adquisición de bens de equipamento inherentes á actividade empresarial que están desenvolvendo as empresas existentes, co fin de mellorar, ampliar e/ou modernizar as súas estruturas de produción e/ou servizos.
Terceiro. Bases reguladoras
Resolución do 26 de decembro de 2024 pola que se aproban as bases reguladoras das subvencións para proxectos de investimento en actividades empresariais non agrícolas e se anuncia a convocatoria para o ano 2025, mediante tramitación anticipada de gasto (código de procedemento MR708A).
Cuarto. Contía
A contía global da convocatoria é de 1.700.000 €, que se financiarán con cargo á aplicación orzamentaria 15-A1-712A-770.0 dos orzamentos da Axencia Galega de Desenvolvemento Rural para o ano 2025 (código de proxecto 2016-00004).
A convocatoria finánciase con fondos propios da Comunidade Autónoma de Galicia.
Quinto. Prazo de presentación de solicitudes
O prazo para presentar as solicitudes será dun (1) mes, contado a partir do día seguinte ao da publicación da resolución da convocatoria no Diario Oficial de Galicia.
Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte.
Sexto. Outros datos
A concesión de axudas tramitarase en réxime de concorrencia competitiva.
Os proxectos subvencionados recibirán unha porcentaxe de axuda do 45 % dos gastos subvencionables.
As axudas concedidas están amparadas polo Regulamento (UE) nº 2023/2831 da Comisión, do 13 de decembro, relativo á aplicación dos artigos 107 e 108 do TFUE.
Santiago de Compostela, 26 de decembro de 2024
RESOLUCIÓN do 14 de xaneiro de 2025 pola que se dá publicidade aos convenios de colaboración subscritos no terceiro cuadrimestre do ano 2024.
Instituto Galego da Vivenda e Solo — III. Outras disposicións — 27/01/2025

O artigo 15.2 da Lei 1/2016, do 18 de xaneiro, de transparencia e bo goberno impón a cada consellería ou entidade da Xunta de Galicia a obriga de publicar no
Diario Oficial de Galicia
, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para darlle cumprimento a esa obriga,
Artigo 1
Darlle publicidade á relación dos convenios subscritos polo Instituto Galego da Vivenda e Solo (IGVS) no terceiro cuadrimestre do ano 2024, que se incorpora como anexo I a esta resolución.
Santiago de Compostela, 14 de xaneiro de 2025
RESOLUCIÓN do 23 de xaneiro de 2025 pola que se deixa sen efecto a ampliación do prazo de presentación de solicitudes recollida na Resolución do 26 de decembro de 2024, pola que se amplía o prazo de presentación de solicitudes recollido na Resolución do 26 de xullo de 2021 pola que se aproba a convocatoria do procedemento de concesión de axudas correspondentes ao Programa de incentivos á mobilidade eléctrica (programa Moves III) no marco do Plan de recuperación, transformación e resiliencia, financiado pola Unión Europea-NextGenerationEU (códigos de procedemento IN421Q e IN421R).
Axencia Instituto Enerxético de Galicia — III. Outras disposicións — 27/01/2025

En virtude do disposto na Resolución do 22 de xaneiro de 2025, do Congreso dos Deputados, pola que se ordena a publicación do acordo de derrogación do Real decreto lei 9/2024, do 23 de decembro, faise necesario deixar sen efecto aquelas disposicións que fosen ditadas en aplicación do dito real decreto lei.
A Resolución do 26 de decembro de 2024 ampliou o prazo para a presentación de solicitudes no marco do Programa de incentivos á mobilidade eléctrica (programa Moves III), aprobado mediante a Resolución do 26 de xullo de 2021. A dita ampliación, publicada no Diario Oficial de Galicia núm. 250, do 30 de decembro de 2024, foi acordada conforme o establecido no Real decreto lei 9/2024, agora derrogado. Por tanto, corresponde revogar a dita ampliación para garantir a seguridade xurídica e a coherencia normativa.
No exercicio das competencias atribuídas,
Primeiro. Deixar sen efecto a ampliación do prazo de presentación de solicitudes do programa Moves III
Déixase sen efecto a ampliación do prazo de presentación de solicitudes establecida na Resolución do 26 de decembro de 2024 pola que se modificou a Resolución do 26 de xullo de 2021, no ámbito dos códigos de procedemento IN421Q e IN421R.
O prazo de presentación de solicitudes queda restablecido ás datas previstas na Resolución do 26 de xullo de 2021, logo da súa modificación pola Resolución do 18 de xullo de 2024, sen prexuízo das solicitudes xa presentadas no período ampliado ata o día da publicación do acordo de derrogación do Real decreto lei 9/2024, do 23 de decembro, no BOE, que serán tramitadas conforme a normativa vixente no momento da súa presentación.
Segundo. Publicación e entrada en vigor
Esta resolución publicarase no Diario Oficial de Galicia e entrará en vigor o mesmo día da súa publicación.
Santiago de Compostela, 23 de xaneiro de 2025
RESOLUCIÓN do 15 de xaneiro de 2025, da Secretaría Xeral Técnica da Consellería de Vivenda e Planificación de Infraestruturas, pola que se dá publicidade aos convenios de colaboración subscritos no terceiro cuadrimestre do ano 2024.
Consellería de Vivenda e Planificación de Infraestruturas — III. Outras disposicións — 27/01/2025

Consonte o establecido no artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro), publícase no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único
Darlles publicidade aos convenios subscritos pola Consellería de Vivenda e Planificación de Infraestruturas no terceiro cuadrimestre do ano 2024, que se incorporan como anexo a esta resolución.
Santiago de Compostela, 15 de xaneiro de 2025
CORRECCIÓN DE ERROS. Decreto 198/2024, do 27 de decembro, polo que se aproba a oferta de emprego público correspondente a prazas de persoal funcionario e laboral da Administración xeral e das entidades instrumentais do sector público autonómico da Comunidade Autónoma de Galicia para o ano 2024.
Consellería de Facenda e Administración Pública — III. Outras disposicións — 27/01/2025

Advertido un erro no dito decreto, publicado no
Diario Oficial de Galicia
número 251, do 31 de decembro do 2024, cómpre efectuar a seguinte corrección:
Na páxina 69219, onde di:
«Axencia para a Calidade do Sistema Universitario de Galicia (ACSUG)
Debe dicir:
«Axencia para a Calidade do Sistema Universitario de Galicia (ACSUG)
DECRETO 3/2025, do 27 de xaneiro, polo que se dispón que cese Jacobo José Aboal Viñas como director da Axencia Galega da Industria Forestal.
Consellería de Economía e Industria — II. Autoridades e persoal — 28/01/2025

En virtude do establecido no artigo 16.2 dos estatutos da Axencia Galega da Industria Forestal, aprobados polo Decreto 81/2017, do 3 de agosto, e nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Economía e Industria, e logo de deliberación do Consello da Xunta de Galicia na súa reunión do día vinte e sete de xaneiro de dous mil vinte e cinco,
Que cese, por petición propia, Jacobo José Aboal Viñas como director da Axencia Galega da Industria Forestal, agradecéndolle os servizos prestados.
Santiago de Compostela, vinte e sete de xaneiro de dous mil vinte e cinco
DECRETO 4/2025, do 27 de xaneiro, polo que se nomea director da Axencia Galega da Industria Forestal a Alfredo Fernández Ríos.
Consellería de Economía e Industria — II. Autoridades e persoal — 28/01/2025

En virtude do establecido no artigo 16.2 dos estatutos da Axencia Galega da Industria Forestal, aprobados polo Decreto 81/2017, do 3 de agosto, e nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Economía e Industria, e logo de deliberación do Consello da Xunta de Galicia na súa reunión do día vinte e sete de xaneiro de dous mil vinte e cinco,
Nomeo director da Axencia Galega da Industria Forestal a Alfredo Fernández Ríos.
Santiago de Compostela, vinte e sete de xaneiro de dous mil vinte e cinco
CORRECCIÓN DE ERROS. Resolución do 30 de decembro de 2024 pola que se establecen as bases reguladoras aplicables á concesión das subvencións do Programa de infravivenda e se procede á súa convocatoria para o ano 2025 (código de procedemento VI406A).
Instituto Galego da Vivenda e Solo — III. Outras disposicións — 28/01/2025

Advertido un erro na citada resolución, publicada no
Diario Oficial de Galicia
número 11, do 17 de xaneiro de 2025, é preciso facer a seguinte corrección:
Na páxina 4595, no punto 2 do ordinal trixésimo primeiro, referido aos datos fiscais e valor do IPREM para a concesión das axudas,
Onde di:
«2. Para a valoración das solicitudes utilizarase o valor do IPREM de 2024.»,
Debe dicir:
«2. De conformidade co ordinal noveno, letra c), desta resolución, as unidades de convivencia deberán acreditar uns ingresos ponderados inferiores ao IPREM. Para a valoración das solicitudes utilizarase o valor do IPREM de 2024».
A publicación desta corrección non modifica o prazo de presentación de solicitudes previsto no ordinal vixésimo noveno da Resolución do 30 de decembro de 2024.
EXTRACTO da Resolución do 30 de decembro de 2024 pola que se establecen, mediante a tramitación anticipada de gasto, as bases reguladoras para a concesión dunha bolsa de formación en materia de promoción e defensa da competencia e se procede á súa convocatoria para o ano 2025 (código de procedemento CO400F).
Instituto Galego do Consumo e da Competencia — III. Outras disposicións — 28/01/2025

BDNS (Identif.): 810701.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias de esta bolsa de formación as persoas que estean en posesión dalgún título universitario de licenciado/a ou de grao en dereito, en económicas ou en administración e dirección de empresas, sempre que cumpran os demais requisitos e condicións establecidos nas bases reguladoras.
Segundo.
Obxecto
Bolsa de formación, en réxime de concorrencia competitiva, que ten por obxecto contribuír á formación práctica de titulados superiores en materia de defensa da competencia. A bolsa desenvolveranse dentro do programa de traballo da Comisión Galega da Competencia, con suxeición ao programa de formación e coas indicacións que transmita o titor asignado.
Terceiro.
Bases reguladoras
Resolución do 30 de decembro de 2024 pola que se establecen, mediante a tramitación anticipada de gasto, as bases reguladoras para a concesión dunha bolsa de formación en materia de promoción e defensa da competencia e se procede á súa convocatoria para o ano 2025 (código de procedemento CO400F).
Cuarto.
Importe e duración
A duración máxima será de dez meses contados desde a data da incorporación da persoa bolseira e ata o 31 de decembro de 2025.
A bolsa estará dotada cun importe máximo de 11.000 euros brutos, distribuídos en pagamentos mensuais, a razón de 1.100 euros por mes.
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da súa publicación no
Diario Oficial de Galicia
.
Santiago de Compostela, 30 de decembro de 2024
EXTRACTO da Orde do 27 de decembro de 2024 pola que se establecen as bases reguladoras para a concesión de subvencións públicas, destinadas ao financiamento do Programa Investigo, de contratación de persoas mozas demandantes de emprego na realización de iniciativas de investigación e innovación, e se procede á súa convocatoria para o exercicio 2025 (código de procedemento TR349V).
Consellería de Emprego, Comercio e Emigración — III. Outras disposicións — 28/01/2025

BDNS (Identif.): 810852.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ter a condición de entidades beneficiarias da subvención:
a) As persoas empregadoras e empresas pertencentes ao sector privado radicadas en Galicia que estean a investir na realización de iniciativas de investigación e innovación, incluídas as empresas cualificadas como iniciativas de emprego de base tecnolóxica atendendo ao previsto no Decreto 56/2007, do 15 de marzo, polo que se establece un programa de apoio ás iniciativas de emprego de base tecnolóxica (IEBT).
b) Os centros privados de I+D+i, sen ánimo de lucro e con personalidade xurídica propia, que teñan definida, nos seus estatutos ou no seu obxecto social ou normativa que os regule, a I+D+i como actividade principal.
Segundo.
Obxecto
Este programa ten por obxecto fixar as bases reguladoras e proceder á convocatoria pública en réxime de concorrencia non competitiva para o ano 2025 das subvencións do Programa Investigo (código de procedemento TR349V).
Terceiro.
Bases reguladoras
Orde do 27 de decembro de 2024 pola que se establecen as bases reguladoras para a concesión de subvencións públicas, destinadas ao financiamento do Programa Investigo, de contratación de persoas mozas demandantes de emprego na realización de iniciativas de investigación e innovación, e se procede á súa convocatoria para o exercicio 2025 (código de procedemento TR349V).
Cuarto.
Importe
Para a concesión destas axudas destínanse catro millóns oitocentos dezasete mil catrocentos euros (4.817.400 €).
Quinto.
Prazo de presentación de solicitudes
O prazo de solicitude das axudas será dun mes e comezará o día 4 de febreiro de 2025.
Santiago de Compostela, 27 de decembro de 2024
EXTRACTO da Orde do 10 de decembro de 2024 pola que se establecen as bases reguladoras e se procede á convocatoria dos premios fin de carreira da Comunidade Autónoma de Galicia para o alumnado que rematou os seus estudos universitarios no ano 2024 nas universidades do Sistema universitario de Galicia (código de procedemento ED415A).
Consellería de Educación, Ciencia, Universidades e Formación Profesional — III. Outras disposicións — 28/01/2025

BDNS (Identif.): 810681.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Estudantes que remataron brillantemente os seus estudos universitarios conducentes a unha titulación oficial de grao no curso académico 2023/24 nas universidades do Sistema universitario de Galicia.
Segundo.
Obxecto
Convocar, en réxime de concorrencia competitiva, os premios fin de carreira da Comunidade Autónoma para o alumnado do Sistema universitario de Galicia que rematou os seus estudos universitarios conducentes a unha titulación oficial de grao no curso académico 2023/24.
Terceiro.
Bases reguladoras
Publícanse conxuntamente coa convocatoria.
Cuarto.
Orzamento e contía dos premios
O importe global previsto na orde é de 413.000,00 €.
Cada premio terá unha dotación máxima de 3.500 € e un diploma acreditativo.
Quinto.
Prazo de presentación de solicitudes
Será dun mes, contado desde o día seguinte ao da publicación da convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Santiago de Compostela, 10 de decembro de 2024
EXTRACTO da Orde do 14 de xaneiro de 2025 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2025, de forma individual e mediante o sistema de xestión compartida (código de procedemento PR486A).
Consellería de Presidencia, Xustiza e Deportes — III. Outras disposicións — 28/01/2025

BDNS (Identif.): 810742.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Beneficiarios
Os concellos de Galicia, de forma individual ou mediante asociacións ou agrupacións, que reúnan os seguintes requisitos:
a) Que teñan menos de 30.000 habitantes, de acordo coas cifras oficiais do padrón municipal de habitantes, publicadas polo Instituto Galego de Estatística.
b) Que remitisen a conta xeral do concello correspondente ao exercicio orzamentario de 2023 ao Consello de Contas. Este requisito deberá estar cumprido antes do remate do prazo de presentación de solicitudes.
Segundo.
Obxecto
Establecer as bases reguladoras e a convocatoria de subvencións para o ano 2025, en réxime de concorrencia competitiva, destinadas aos concellos de Galicia, de forma individual ou mediante asociacións ou agrupacións de concellos, para a creación e/ou mellora das infraestruturas, dotacións, instalacións e equipamentos vinculados á prestación de servizos municipais.
Terceiro.
Bases reguladoras
Orde do 14 de xaneiro de 2025 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2025, de forma individual e mediante o sistema de xestión compartida (código de procedemento PR486A).
Cuarto.
Importe
Para a concesión destas axudas destínase crédito por un importe total de tres millóns cincocentos mil euros (3.500.000,00 €).
Quinto.
Prazo de presentación de solicitudes
Un mes, contado a partir do día seguinte ao da publicación no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte, e se no mes de vencemento non hai día equivalente ao de publicación, entenderase que o prazo remata o último día do mes.
Santiago de Compostela, 14 de xaneiro de 2025
CORRECCIÓN DE ERROS. Extracto da Resolución do 11 de decembro de 2024 pola que se aproban as bases reguladoras para a concesión das axudas para actuacións de corrección de impactos paisaxísticos destinadas a concellos de Galicia, e se establece a súa convocatoria en réxime de concorrencia non competitiva, para o ano 2025 (código de procedemento MT402B) tramitado como expediente anticipado de gasto.
Instituto de Estudos do Territorio — III. Outras disposicións — 15/01/2025

Advertidos erros no citado extracto publicado no
Diario Oficial de Galicia
número 5, do xoves 9 de xaneiro de 2025, cómpre realizar as seguintes correccións.
Na páxina 1225, onde di:
«Quinto.
Prazo de presentación de solicitudes
O prazo de presentación de solicitudes iniciarase en 7 días naturais contados a partir do día seguinte ao da publicación desta resolución no
Diario Oficial de Galicia
. As solicitudes poderanse presentar desde as 12.00 horas do referido día».
Debe dicir:
«Quinto.
Prazo de presentación de solicitudes
O prazo de presentación de solicitudes iniciarase en 7 días hábiles contados a partir do día seguinte ao da publicación desta resolución no
Diario Oficial de Galicia
. As solicitudes poderanse presentar desde as 12.00 horas do referido día».
RESOLUCIÓN do 30 de decembro de 2024 pola que se acorda publicar o orzamento para o exercicio 2025.
Universidade de Vigo — III. Outras disposicións — 10/01/2025

Aprobado o orzamento para o exercicio 2025 polo Consello de Goberno do 20 de decembro de 2024, e polo Consello Social da Universidade de Vigo, reunido o 27 de decembro de 2024, que figura no anexo desta resolución, remítese ao
Diario Oficial de Galicia
para a súa publicación.
Vigo, 30 de decembro de 2024
RESOLUCIÓN do 20 de decembro de 2024 pola que se informa do resultado da convocatoria, para o ano 2024, de subvencións para proxectos singulares de mellora da sustentabilidade enerxética en empresas do sector industrial da provincia da Coruña, susceptibles de cofinanciamento pola Unión Europea no marco do Programa do Fondo de Transición Xusta de España 2021-2027 (código de procedemento IN421J).
Axencia Instituto Enerxético de Galicia — III. Outras disposicións — 02/01/2025

De conformidade coa Resolución do 6 maio de 2024 pola que se establecen as bases reguladoras e se anuncia a convocatoria, para o ano 2024, de subvencións para proxectos singulares de mellora da sustentabilidade enerxética en empresas do sector industrial da provincia da Coruña, susceptibles de cofinanciamento pola Unión Europea no marco do Programa do Fondo de Transición Xusta de España 2021-2027 (código de procedemento IN421J), publicada no DOG núm. 96, do 20 de maio de 2024, código BDNS 761240, e tendo en conta o seguinte:
Primeiro. No artigo 9.2 da devandita resolución estableceuse que as solicitudes debían presentarse no prazo de dous meses contados desde o día seguinte ao da publicación da resolución no DOG ás 9.00 horas, e visto que no prazo establecido non se presentou ningunha solicitude de axuda,
Declarar deserta a convocatoria para o ano 2024 de subvencións para proxectos singulares de mellora da sustentabilidade enerxética en empresas do sector industrial da provincia da Coruña, susceptibles de cofinanciamento pola Unión Europea no marco do Programa do Fondo de Transición Xusta de España 2021-2027 (código de procedemento IN421J), código BDNS 659080.
De conformidade co previsto no artigo 122 da Lei 39/2015, do 1 de outubro, do procedemento administrativo común das administracións públicas, contra esta resolución poderá interpoñerse recurso de alzada perante a presidenta da Axencia Instituto Enerxético de Galicia, no prazo dun mes contado desde o día seguinte ao da súa publicación no
Diario Oficial de Galicia.
Santiago de Compostela, 20 de decembro de 2024
ORDE do 2 de xaneiro de 2025 pola que se nomea directora territorial na provincia de Pontevedra a María Isabel Couselo Torres.
Consellería de Cultura, Lingua e Xuventude — II. Autoridades e persoal — 07/01/2025

En virtude do establecido no artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e no artigo 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo directora territorial da Consellería de Cultura, Lingua e Xuventude na provincia de Pontevedra a María Isabel Couselo Torres.
Santiago de Compostela, 2 de xaneiro de 2025
EXTRACTO da Orde do 11 de decembro de 2024 pola que se establecen as bases reguladoras e se procede á convocatoria de axudas de mobilidade, complementarias ás achegadas pola Unión Europea, para o alumnado das universidades públicas do Sistema universitario de Galicia que participa en Erasmus Estudos no curso 2024/25 en países que teñen a condición de países do programa no programa comunitario Erasmus+ (código de procedemento ED417A).
Consellería de Educación, Ciencia, Universidades e Formación Profesional — III. Outras disposicións — 02/01/2025

BDNS (Identif.): 804101.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
O alumnado das universidades públicas do Sistema universitario de Galicia que participa en Erasmus Estudos no curso 2024/25 en países que teñen a condición de países do programa no programa comunitario Erasmus+.
Segundo.
Obxecto
Convocar, en réxime de concorrencia competitiva, axudas de mobilidade complementarias ás achegadas pola Unión Europea no marco do programa comunitario Erasmus+.
Terceiro.
Bases reguladoras
Publícanse conxuntamente coa convocatoria.
Cuarto.
Orzamento e contía das bolsas
O importe global previsto na orde é de 1.653.530,00 €.
As axudas terán a seguinte contía, en función dos grupos de países que teñen a condición de países do programa no programa Erasmus+:
De 195 euros/mes para un país de destino do grupo 1.
De 165 euros/mes para un país de destino do grupo 2.
De 125 euros/mes para un país de destino do grupo 3.
No caso de existir remanente de crédito, unha vez distribuída a contía prevista no artigo 4.3, adxudicarase unha contía uniforme de 500 euros entre as persoas solicitantes que realicen unha estadía igual ou superior a seis (6) meses, comezando desde os expedientes con maior nota media ata esgotar o crédito orzamentario.
Quinto.
Prazo de presentación de solicitudes
Será dun mes, contado desde o día seguinte ao da publicación da convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Santiago de Compostela, 11 de decembro de 2024
RESOLUCIÓN do 26 de decembro de 2024, da Dirección Xeral de Traballo Autónomo e Economía Social, pola que se fai pública a relación de proxectos premiados no concurso Eduemprende Idea 2024, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos, convocado pola Orde do 11 de xaneiro de 2024 (Diario Oficial de Galicia número 23, do 1 de febreiro).
Consellería de Emprego, Comercio e Emigración — III. Outras disposicións — 07/01/2025

A Orde do 11 de xaneiro de 2024 (DOG núm. 23, do 1 de febreiro) pola que se convoca o concurso Eduemprende Idea 2024, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos (código de procedemento TR880C), establece as bases e o procedemento para a adxudicación dos premios nas modalidades A e B.
En cumprimento do artigo 14 do procedemento previsto na Orde do 11 de xaneiro de 2024, unha vez ditada a Resolución do 25 de decembro de 2024, da Dirección Xeral de Traballo Autónomo e Economía Social, pola que se acordou conceder os premios do Concurso Eduemprende Idea 2024, de acordo coa proposta de concesión que se recolle no anexo I da acta da reunión da Comisión de Avaliación, do 2 de decembro de 2024, sobre a concesión destes premios,
Primeiro. Facer pública a concesión dos premios aos proxectos de empresa seleccionados no concurso Eduemprende Idea 2024, nas modalidades A e B, que figuran no anexo desta orde.
Segundo. Contra esta resolución poderase interpoñer recurso potestativo de reposición ante a Dirección Xeral de Traballo Autónomo e Economía Social no prazo dun mes contado a partir do día seguinte ao da data de publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, segundo establece o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de decembro de 2024
Modalidade A: ciclos de grao superior.
Modalidade B: ciclos de grao medio.
EXTRACTO da Orde do 16 de decembro de 2024 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan para o ano 2025 destinadas ás entidades locais (código de procedemento MT804B).
Consellería de Medio Ambiente e Cambio Climático — III. Outras disposicións — 08/01/2025

BDNS (Identif.): 806297.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (https://www.pap.hacienda.gob.es/bdnstrans/inicio):
Primeiro.
Beneficiarias
Poderán ser beneficiarias as entidades locais, propietarias de elementos incluídos no Catálogo galego de árbores senlleiras na data de publicación desta orde. Tamén poderán ser beneficiarias as agrupacións de entidades locais (agrupación, asociación, mancomunidade, consorcio, fusión ou calquera outra similar).
Segundo.
Obxecto
Establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras regulado polo Decreto 67/2007, do 22 de marzo, así como proceder á súa convocatoria para o ano 2025 (código de procedemento MT804B) destinadas ás entidades locais.
Terceiro.
Bases reguladoras e convocatoria
Orde do 16 de decembro de 2024 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras e se convocan axudas para o ano 2025 destinadas ás entidades locais (código de procedemento MT804B).
Cuarto.
Contía
O importe asignado é de trinta mil euros (30.000,00 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto.
Prazo de presentación de solicitudes
O prazo de presentación das solicitudes será de 1 mes contado a partir do día seguinte da publicación da orde.
Sexto.
Outros datos
As axudas a que se refire esta orde comprenden os gastos subvencionables recollidos no artigo 2 que fosen realizados desde a certificación de non inicio ata o 15 de outubro de 2025.
Santiago de Compostela, 16 de decembro de 2024
EXTRACTO da Orde do 16 de decembro de 2024 pola que se establecen as bases reguladoras das axudas, en réxime de concorrencia competitiva, para a conservación, a protección e a mellora das árbores e formacións incluídas no Catálogo galego de árbores senlleiras, e se convocan axudas para o ano 2025 (código de procedemento MT804C).
Consellería de Medio Ambiente e Cambio Climático — III. Outras disposicións — 08/01/2025

BDNS (Identif.): 806309.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (https://www.pap.hacienda.gob.es/bdnstrans/inicio):
Primeiro. Persoas beneficiarias
Poderán ser beneficiarias as persoas físicas ou xurídicas, distintas das entidades locais, ou entidades sen personalidade xurídica, propietarias de elementos incluídos no Catálogo galego de árbores senlleiras na data de publicación desta orde.
Segundo. Obxecto
Establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras regulado polo Decreto 67/2007, do 22 de marzo, así como proceder á súa convocatoria para o ano 2025 (código de procedemento MT804C).
Terceiro. Bases reguladoras e convocatoria
Orde do 16 de decembro de 2024 pola que se establecen as bases reguladoras das axudas, en réxime de concorrencia competitiva, para a conservación, a protección e a mellora das árbores e formacións incluídas no Catálogo galego de árbores senlleiras, e se convocan axudas para o ano 2025 (procedemento MT804C).
Cuarto. Contía
O importe asignado é de sesenta mil euros (60.000,00 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto. Prazo de presentación de solicitudes
O prazo de presentación das solicitudes será de 1 mes contado a partir do día seguinte ao da publicación da orde.
Sexto. Outros datos
As axudas a que se refire esta orde comprenden os gastos subvencionables recollidos no artigo 2 que fosen realizados desde a certificación de non inicio ata o 15 de outubro de 2025.
Santiago de Compostela, 16 de decembro de 2024
RESOLUCIÓN do 26 de decembro de 2024 pola que se publica a concesión das axudas dirixidas a escolas de música públicas e escolas de música privadas dependentes de institucións sen ánimo de lucro (códigos de procedemento ED314E e ED314D), convocadas pola Orde do 29 de maio de 2024 (Diario Oficial de Galicia número 109, do 6 de xuño).
Consellería de Educación, Ciencia, Universidades e Formación Profesional — III. Outras disposicións — 07/01/2025

Mediante a Orde do 29 de maio de 2024 (DOG número 109, do 6 de xuño) publicouse a convocatoria de axudas dirixidas a escolas de música públicas e escolas de música privadas dependentes de institucións sen ánimo de lucro.
Tras valorar a Comisión as solicitudes e a documentación presentadas e elevada a proposta definitiva de concesión destas axudas, segundo prevén os artigos 10, 11 e 12 da orde de convocatoria, e en virtude das atribucións que ten conferidas a Consellería de Educación, Ciencia, Universidades e Formación Profesional,
Primeiro. Concederlles as axudas, nas contías que se sinalan, ás escolas de música públicas das cales sexan titulares os concellos que se relacionan no anexo A.I desta resolución. Así mesmo, desestimar as solicitudes presentadas polas escolas de música públicas que se relacionan no anexo A.II, polos motivos que se indican.
Segundo. Concederlles as axudas, nas contías que se sinalan, ás escolas de música dependentes de asociacións ou fundacións sen ánimo de lucro que se relacionan no anexo B.I desta resolución.
Terceiro. O pagamento da subvención realizarase a partir do día seguinte ao da publicación desta resolución de concesión no
Diario Oficial de Galicia
. Toda alteración das condicións tidas en conta para a concesión da subvención poderá dar lugar á súa modificación.
Cuarto. Contra esta resolución, que esgota a vía administrativa, as persoas representantes das entidades interesadas poderán interpor recurso potestativo de reposición no prazo dun mes, contado a partir do día seguinte ao da súa publicación no
Diario Oficial de Galicia
, ante a persoa titular da Consellería de Educación, Ciencia, Universidades e Formación Profesional, segundo o disposto na Lei 39/2015, do 1 de outubro, do procedemento administrativo común das administracións públicas, ou ben presentar directamente recurso contencioso-administrativo ante o Tribunal Superior de Xustiza de Galicia no prazo de dous meses, contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de decembro de 2024
RESOLUCIÓN do 26 de decembro de 2024 pola que se publica a adxudicación dos premios extraordinarios na modalidade de ensinanzas artísticas profesionais nos ámbitos de música, de danza e de artes plásticas e deseño na Comunidade Autónoma de Galicia, correspondentes ao curso 2023/24, convocados pola Orde do 24 de xullo de 2024 (Diario Oficial de Galicia número 150, do 5 de agosto).
Consellería de Educación, Ciencia, Universidades e Formación Profesional — III. Outras disposicións — 07/01/2025

A Orde do 24 de xullo de 2024 pola que se convocan os premios extraordinarios na modalidade de ensinanzas artísticas profesionais nos ámbitos de música, de danza e de artes plásticas e deseño na Comunidade Autónoma de Galicia, correspondentes ao curso 2023/24 (código de procedemento ED311F) (DOG número 150, do 5 de agosto), establece no seu artigo 14.3 que a persoa titular da Dirección Xeral de Formación Profesional elevará a proposta feita polo xurado de selección á persoa titular da Consellería de Educación, Ciencia, Universidades e Formación Profesional, quen emitirá a correspondente resolución de adxudicación para a súa publicación no
Diario Oficial de Galicia
.
Unha vez publicadas no portal educativo as puntuacións provisionais e definitivas obtidas polas persoas candidatas, vistas as actas do xurado de selección dos premios extraordinarios e por proposta da persoa titular da Dirección Xeral de Formación Profesional,
Primeiro. Adxudicarlle os premios extraordinarios na modalidade de ensinanzas artísticas profesionais nos ámbitos de música, de danza e de artes plásticas e deseño na Comunidade Autónoma de Galicia, correspondentes ao curso 2023/24, ao alumnado que figura no anexo desta resolución.
Segundo. Esta resolución de adxudicación dos premios poderá ser impugnada mediante recurso potestativo de reposición ante o conselleiro de Educación, Ciencia, Universidades e Formación Profesional no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de decembro de 2024